
PARLAMENTUL ROMÂNIEI

CAMERA DEPUTAŢILOR
	         Comisia pentru politică economică,       reformă şi privatizare
	                                           Nr. 4c-1/91
                                           PL-x 238/2015


                                                                                                                  Bucureşti,  24.03.2015
     AVIZ

asupra proiectului de Lege pentru aprobarea 
Ordonanţei de urgenţă a Guvernului nr. 93/2014 privind realizarea unor 
angajamente ce derivă din hotărârile Curţii Europene a Drepturilor Omului Moldovan şi alţii împotriva României nr. 1 din 5 iulie 2005 şi Moldovan şi alţii împotriva României nr. 2 din 12 iulie 2005
În conformitate cu prevederile art. 95 și 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 93/2014 privind realizarea unor angajamente ce derivă din hotărârile Curţii Europene a Drepturilor Omului Moldovan şi alţii împotriva României nr. 1 din 5 iulie 2005 şi Moldovan şi alţii împotriva României nr. 2 din 12 iulie 2005, transmis cu adresa nr. PL-x 238 din 16 martie 2015, înregistrată sub nr. 4c-1/91 din 17 martie 2015. 
Senatul, în calitate de primă Cameră sesizată, a adoptat iniţiativa legislativă în şedinţa din 11 martie 2015.
Conform prevederilor art. 75 din Constituţia României, republicată, şi ale                           art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Potrivit reglementărilor art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au dezbătut iniţiativa legislativă menţionată mai sus în şedinţa din 24 martie 2015.

Membrii Comisiei au examinat proiectul de lege supus avizării, expunerea de motive și avizul favorabil al Consiliului Legislativ, cu observaţii şi propuneri, transmis cu adresa              nr. 1423 din 29 decembrie 2014.
În urma dezbaterilor, membrii Comisiei au hotărât, cu unanimitate de voturi,               avizarea favorabilă a iniţiativei legislative, în forma adoptată de Senat.

În raport cu obiectul şi conţinutul său, proiectul de lege face parte din categoria legilor ordinare.
          PREŞEDINTE
                         SECRETAR  
                      Horia GRAMA                                                             Cornel ITU 
                            Şef serviciu

                 Graziella SEGĂRCEANU

